ข้อบัญญัติกรุงเทพมหานครข้อบัญญัติกรุงเทพมหานครเรื่องค่าธรรมเนียมสำหรับการดำเนินกิจการตามกฎหมายว่าด้วยการสาธารณสุขพ.ศ.๒๕๔๗ โดยที่เป็นการสมควรตราข้อบัญญัติกรุงเทพมหานครว่าด้วยค่าธรรมเนียมสำหรับการดำเนินกิจการตามกฎหมายว่าด้วยการสาธารณสุขอาศัยอำนาจตามความในมาตรา ๖๓ แห่งพระราชบัญญัติการสาธารณสุขพ.ศ.๒๕๓๕ ประกอบกับมาตรา ๙๗ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ กรุงเทพมหานครโดยความเห็นชอบของสภากรุงเทพมหานครจึงตราข้อบัญญัติกรุงเทพมหานครขึ้นไว้ ดังต่อไปนี้ข้อ ๑ข้อบัญญัติกรุงเทพมหานครนี้เรียกว่า ข้อบัญญัติกรุงเทพมหานครเรื่อง ค่าธรรมเนียมสำหรับการดำเนินกาตามกฎหมายว่าด้วยการสาธารณสุข พ.ศ. ๒๕๔๗ข้อ ๒[๑]ข้อบัญญัติกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาข้อบัญญัติ เทศบัญญัติ กฎ ข้อบังคับ ระเบียบ คำสั่งอื่นใดในส่วนที่ได้ตราไว้แล้วในข้อบัญญัติกรุงเทพมหานครนี้หรือซึ่งขัดหรือแย้งกับข้อบัญญัติกรุงเทพมหานครให้ใช้ข้อบัญญัติกรุงเทพมหานครนี้แทนข้อ ๔ให้ผู้มีหน้าที่เสียค่าธรรมเนียมสำหรับการดำเนินกิจการตามพระราชบัญญัติการสาธารณสุขพ.ศ. ๒๕๓๕ ชำระค่าธรรมเนียมตามที่กำหนดในบัญชีอัตราค่าธรรมเนียมท้ายข้อบัญญัติกรุงเทพมหานครในเรื่องต่อไปนี้(๑)การออกใบอนุญาตให้เอกชนดำเนินกิจการรับทำการเก็บ ขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการ(๒) การออกใบอนุญาตดำเนินกิจการที่เป็นอันตรายต่อสุขภาพในลักษณะที่เป็นการค้า(๓) การออกใบอนุญาตจัดตั้งตลาด(๔)การออกใบอนุญาตจัดตั้งสถานที่จำหน่ายอาหารหรือสถานที่สะสมอาหาร(๕)การออกใบอนุญาตจำหน่ายสินค้าในที่หรือทางสาธารณะ(๖)การออกหนังสือรับรองการแจ้งการจัดตั้งสถานที่จำหน่ายหรือสถานที่สะสมอาหารข้อ ๕ให้ผู้ว่าราชการจังหวัดกรุงเทพมหานครรักษาการตามพระราชบัญญัติกรุงเทพมหานครนี้และให้มีอำนาจออกข้อบังคับ คำสั่ง หรือประกาศเพื่อปฏิบัติการให้เป็นไปตามข้อบัญญัติกรุงเทพมหานครนี้ประกาศณ วันที่ ๑๔ กันยายน พ.ศ. ๒๕๔๗อภิรักษ์โกษะโยธินผู้ว่าราชการกรุงเทพมหานคร[เอกสารแนบท้าย]๑.[๒]บัญชีอัตราค่าธรรมเนียม(ดูข้อมูลจากภาพกฎหมาย)หมายเหตุ:- เหตุผลในการประกาศใช้ข้อบัญญัติกรุงเทพมหานครฉบับนี้คือโดยที่เป็นการสมควรกำหนดอัตราค่าธรรมเนียมในการใบอนุญาตให้เอกชนดำเนินกิจการรับทำการเก็บขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการอัตราค่าธรรมเนียมในการออกใบอนุญาตดำเนินกิจการที่เป็นอันตรายต่อสุขภาพในลักษณะที่เป็นการค้าอัตราค่าธรรมเนียมในการออกใบอนุญาตจัดตั้งตลาดอัตราค่าธรรมเนียมในการออกใบอนุญาตจัดตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ใดซึ่งมีพื้นที่เกินสองร้อยตารางเมตรและมิใช่เป็นการขายของในตลาดอัตราค่าธรรมเนียมในการออกใบอนุญาตจำหน่ายสินค้าในที่หรือทางสาธารณะอัตราค่าธรรมเนียมในการออกหนังสือรับรองการแจ้งการจัดตั้งสถานที่จำหน่ายอาหารหรือสถานที่สะสมอาหารในอาคารหรือพื้นที่ใดซึ่งมีพื้นที่ไม่เกินสองร้อยตารางเมตรและมิใช่เป็นการขายของในตลาดทั้งนี้ไม่เกินอัตราที่กำหนดในกฎกระทรวงซึ่งออกตามความในพระราชบัญญัติการสาธารณสุข พ.ศ.๒๕๓๕ ซึ่งการดำเนินการดังกล่าว มาตรา ๖๓ แห่งพระราชบัญญัติ พ.ศ. ๒๕๓๕ประกอบกับมาตรา ๙๗ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘บัญญัติให้ตราเป็นข้อบัญญัติกรุงเทพมหานครจึงจำเป็นต้องตราข้อบัญญัติกรุงเทพมหานครนี้ข้อบัญญัติกรุงเทพมหานครเรื่อง ค่าธรรมเนียมสำหรับการดำเนินกิจการตามกฎหมายว่าด้วยการสาธารณสุข (ฉบับที่๒) พ.ศ. ๒๕๔๘ ลงวันที่ ๒๔ พฤษภาคม ๒๕๔๘[๓]หมายเหตุ:- เหตุผลในการประกาศใช้ข้อบัญญัติกรุงเทพมหานครฉบับนี้ คือ โดยที่เป็นการสมควรกำหนดอัตราค่าธรรมเนียมของการประกอบกิจการที่กำหนดให้เป็นกิจการที่เป็นอันตรายต่อสุขภาพเพิ่มเติมและจัดลำดับกิจการที่เกี่ยวกับการบริการเสียใหม่ เพื่อให้สอดคล้องกับกิจการที่กระทรวงสาธารณสุขประกาศเพิ่มเติมและปรับแก้อัตราค่าธรรมเนียมสำหรับการดำเนินกิจการตามกฎหมายว่าด้วยการสาธารณสุขให้เหมาะสมยิ่งขึ้นเพื่อให้เกิดความเป็นธรรมแก่ประชาชน ซึ่งการดำเนินการดังกล่าวต้องตราเป็นข้อบัญญัติกรุงเทพมหานครตามมาตรา ๖๓ แห่งพระราชบัญญัติการสาธารณสุข พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๙๗ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ จึงจำเป็นต้องตราข้อบัญญัติกรุงเทพมหานครนี้วนิดา/พิมพ์๑๙มกราคม ๒๕๕๐วาทินี/ปรับปรุง๓๑มกราคม ๒๕๕๐[๑]ราชกิจจานุเบกาษา เล่ม ๑๒๑/ตอนพิเศษ ๑๑๖ ง/หน้า ๓/๑๔ ตุลาคม ๒๕๔๗[๒]เอกสารแนบท้าย ๑ บัญชีอัตราค่าธรรมเนียมแก้ไขเพิ่มเติมโดยข้อบัญญัติกรุงเทพมหานคร เรื่องค่าธรรมเนียมสำหรับการดำเนินกิจการตามกฎหมายว่าด้วยการสาธารณสุข (ฉบับที่ ๒) พ.ศ.๒๕๔๘ ลงวันที่ ๒๔ พฤษภาคม ๒๕๔๘[๓]ราชกิจจานุเบกษา เล่ม ๑๒๒/ตอนพิเศษ ๕๕ ง/หน้า๗๗/๒๗ กรกฎาคม ๒๕๔๘